**מורטל קומבט 11** (באנגלית: **Mortal Kombat 11**) הוא משחק וידאו מסוגת משחקי לחימה, שפותח על ידי NetherRealm Studios והופץ על ידי האחים וורנר אינטרקטיב אנטרטיימנט (אנ') ב-23 באפריל 2019 למחשב האישי ולקונסולות המשחקים Xbox One, פלייסטיישן 4 ונינטנדו סוויץ', ב-19 בנובמבר 2019 לשירות ההזרמה Stadia וב-17 בנובמבר 2020 לקונסולות המשחקים Xbox Series X ופלייסטיישן 5. זהו המשחק ה-11 בסדרת המשחקים הראשיים של מורטל קומבט אשר לא כוללת בתוכה את שלושת משחקי הספין אוף.

לפי אד בון, אחד המפתחים הראשיים של המשחק ואחד משני היוצרים של המשחק הראשון בסדרת מורטל קומבט שיצא בשנת 1992, מהשקת המשחק עד אוקטובר 2020 נמכרו למעלה מ-8 מיליון עותקים של המשחק.

המשחק זכה לביקורות חיוביות על המשחקיות, הגרפיקה והסיפור. למשחק יצאה חבילת הרחבה בשם "מורטל קומבט 11 אחרית דבר" ("Mortal Kombat 11 Aftermath") ב-26 במאי 2020. הרחבה זאת כללה תוספת לסיפור, 3 דמויות חדשות ועוד דברים כגון זירות חדשות ומהלכי סיום שמכונים "Friendships" אך אלו התווספו חינמית גם לכל מי שלא קנה את ההרחבה בניגוד להרחבת הסיפור ו-3 הדמויות החדשות עליהן צריך לשלם. גרסה נוספת של המשחק אשר נקראת "מורטל קומבט 11: אולטימטיבי" ("Mortal Kombat 11 Ultimate") יצאה ב-17 בנובמבר 2020 אשר כוללת את המשחק עצמו וכלל ההרחבות והתוכן להורדה שיצא לאור, בנוסף לשלוש דמויות חדשות.

בשל האלימות הרבה במשחק, מורטל קומבט 11 נאסר למכירה באוקראינה, אינדונזיה, הרפובליקה העממית של סין, ויפן.

משחקיות
-------

בדומה לשני המשחקים הקודמים בסדרה, מורטל קומבט 11 הוא משחק לחימה דו-ממדי, אולם הדמויות בו מעוצבות בגרפיקת תלת-ממד. משחקים מהסוג הזה נקראים גם משחקי תלת-ממד מדומה (אנ'). במשחק זה כמו בשאר המשחקים בסדרה כל דמות היא ייחודית ויש לה מהלכים מיוחדים שייחודים רק לה. אם השחקן מנצח הוא יכול לסיים את יריבו במספר דרכים כאשר במשחק הזה יש לשחקן שמנצח אפשרות לבחור באחד ממהלכי הסיום הבאים: פטלטי (Fatality), ברוטליטי (Brutality) או מהלך חברתי (Friendship) כאשר לכל דמות במשחק יש שני מהלכי פטלטי שונים ולפחות שש מהלכי בורטליטי שונים שייחודיים רק לה. המכניקה במשחק שונה מהמכניקה של כל שאר המשחקים בסדרה והיא כוללת שני סוגי מהלכים שלא היו קיימים במשחקים הקודמים בסדרה: הסוג הראשון של המהלכים שנוספו במשחק הוא מהלכי ה-Krushing Blows לכל דמות יש את ה-Krushing Blows שייחודיים רק לה. כדי להשתמש במהלך מהסוג הזה השחקן צריך למלא דרישות מסוימות כאשר הוא מבצע מהלך מסוים לדוגמה: לבצע את אותו מהלך מספר פעמים, לפגוע ביריבו ממרחק מסוים עם המהלך, או לבצע את המהלך כמה פעמים ברצף בדומה למרבית מהלכי הברוטליטי במשחקים הקודמים. חלק מהמהלכים האלה דורשים מהשחקן לעמוד ביותר מתנאי אחד. הסוג השני של מהלכים שנוספו במשחק הזה הוא מהלכי ה-Fatal Blows לכל דמות במשחק יש מהלך Fatal Blow ייחודי. בדומה למהלכי ה-X-ray שהוצגו במשחק הקודם בסדרה, מורטל קומבט X גם מהלכי ה-Fatal Blows מורידים לשחקן היריב כמות גדולה של נקודות חיים אבל בניגוד אליהם השחקן יכול להשתמש ב-Fatal Blow רק כאשר מד החיים שלו יורד מתחת ל-30%. אפשר להשתמש במהלך רק פעם אחת בכל משחק, אם המהלך מחטיא את היריב או שהיריב הצליח להתגונן מהמהלך אפשר לנסות לבצע אותו שנית, אולם רק לאחר מספר שניות. במשחק הזה גם חזרה האפשרות לבצע Mercy (רחמים) השחקן שנצח במשחק יכול להשתמש ב-Mercy בסיום המשחק רק אם הוא לא ביצע עדיין אף מהלך סיום אחר, לאחר שהשחקן המנצח השתמש ב-Mercy היריב שלו משתקם ומקבל כמות קטנה של נקודות חיים.

### מצבי משחק

#### הקריפט

הקריפט הוא מצב משחק שבו השחקן שולט בדמות של לוחם שמסייר באי העתיק של שאנג טסונג, באי השחקן יכול למצוא פריטים כגון הפטיש של שאו קאן, הצלצל של סקורפיון ועוד.

בקריפט יש תיבות אותן השחקן יכול לפתוח באמצעות מטבעות שאפשר להרוויח בקרבות נגד שחקנים או במגדלים.

בנוסף ניתן למצוא בקריפט רמזים לגורלן של דמויות אשר לא הופיעו במורטל קומבט 11 מסיבות לא ידועות. לדוגמה ניתן למצוא את גופותיהם של ארמק, קנשי, ואת השלד של גורו על הכס שלו מתחת לאדמת האי. עם זאת, אושר[דרושה הבהרה] כי אירועי הקריפט אינם למעשה קאנוניים. אך בכל זאת ניתן לראות בסיפור את גופתו של גורו על הכס שלו באי של שאנג טסונג מה שאומר שגורו אכן מת[דרוש מקור].

#### המגדלים

המגדלים הם מצב משחק שבו השחקן נלחם נגד יריב ממוחשב. במשחק קיימים שני סוגים של מגדלים: המגדלים הקלאסיים בהם השחקן בוחר דמות שאיתה הוא נלחם בכמה דמויות עד שהוא מגיע לקרוניקה, אם השחקן מנצח את קרוניקה הוא יפתח את הסיום של הדמות שבו אפשר לראות מה היה קורה אם אותה הדמות שהשחקן השתמש בה הייתה הופכת לשומרת הזמן ומה היא הייתה עושה עם זה.

הסוג השני של המגדלים שקיימים במשחק הם מגדלי הזמן. במצב המשחק הזה קיימים כמה איים שעלייהם יש מספר שמגדלים כאשר בכל מגדל יש מספר מסוים של אויבים אותם השחקן צריך להביס עם הדמות שבחר כדי להשיג סקינים חדשים, ציוד ומהלכי סיום חדשים. במצב המשחק הזה כל אי מתחלף לאחר מספר מסיום של שעות שנע בין שעה אחת ל-48 שעות.

#### Story Mode

ב-Story Mode (מצב סיפור) הוא מצב המשחק שמכיל את סיפור המשחק, הסיפור שבא עם המשחק הבסיסי והסיפור של חבילת ההרחבה Aftermath מכילים בתוכם Cutscene (אנ') וקרבות נגד יריבים ממוחשבים. במצב המשחק הזה בכל חלק השחקן צריך לשחק בדמות הספציפית שהחלק שאליו הגיע מתמקד בה. כל חלק מתמקד בדמות אחרת בסיפור אולם ישנם מספר חלקים בסיפור שמתמקדים בשתי דמויות שונות, לדוגמה החלק הרביעי שמתמקד בהאנזו הסאשי (סקורפיון) ובסאב זירו. בכל חלק מהסוג הזה השחקן צריך לבחור בכל קרב באיזו אחת מהדמויות הוא רוצה לשחק. השחקן חייב להצליח לנצח בקרבות כדי לצפות בסצנות שבאות אחריהם.

עלילה
-----

הסיפור מתחיל בקדימון שמשחזר את סצנת הסיום של המשחק הקודם בסדרה, שבה אל הרעם ריידן (אנ') שמושפע לרעה מכוחו האפל של הקמע של שינוק (אנ') שגורם לו להיות אכזרי, מענה את שינוק שהובס על ידי קאסי קייג' (אנ') בסוף המשחק הקודם בסדרה, מורטל קומבט X (אנ'). בהמשך הסצנה ריידן עורף את ראשו של שינוק, שנשאר בחיים משום שהוא אל בכיר ובן אלמוות ולכן אפילו ריידן לא יכול להרוג אותו.

לאחר מכן מתחיל השלב הראשון של הסיפור שבו קאסי קייג' מועלת בדרגה מכיוון שהביסה את שינוק. למקום מגיע ריידן אשר מתכנן פלישה של הכוחות המיוחדים בהנהגת סוניה בלייד (אנ') ובתה קאסי קייג' אל ממלכת העולם התחתון שנמצאת בשאול, שבה שולטים ליו קאנג (אנ') וקיטאנה (אנ') שהפכו לאל-מתים מרושעים במשחק הקודם לאחר שקואן צ'י (אנ') השיב אותם לחיים יחד עם ג'ייד (אנ'), קונג לאו (אנ') ולוחמים נוספים. ריידן פותח שער לממלכת העולם התחתון ומשתמש בקמע של שינוק כדי להילחם בצבא של ממלכת העולם התחתון אך זאת רק הסחת הדעת שנועדה להקל על המטרה האמיתית של הפלישה: השמדת הטירה של ליו קאנג וקיטאנה שבה נמצא מקור הכוח והחיים של ממלכת העולם התחתון. הכוחות המיוחדים פולשים לטירה אבל ליו קאנג מבחין בכוחות המיוחדים ונלחם בהם לצד האל-מתים הנוספים ששהו בטירה, קאבאל (אנ'), ג'ייד, וקיטאנה. סוניה והחיילים שלה מיקמו פצצות על עמודי התמיכה של הטירה. לאחר מכן העמודים מתפוצצים וההתפוצצות גורמת לכך שהם קורסים ובעקבות הקריסה שלהם התקרה של הטירה קורסת גם כן וסוניה נלכדת בהריסות, אולם היא אומרת לשאר הלוחמים לעזוב אותה ולהשלים את המשימה. לאחר מכן סוניה נהרגת כתוצאה מקריסת התקרה ושאר הלוחמים של ממלכת הארץ, ריידן, והכוחות המיוחדים עוזבים את הטירה לאחר שהיא נהרסה. לאחר שנטשו את המקום קרוניקה, שומרת הזמן, מגיעה לחורבות הטירה ומשיבה אותן על תילן בעזרת כוחותיה.

בשלב השני, קוטאל קאהן, שליט העולם החיצון עומד להוציא להורג בקולוסיאום שלו את קולקטור, שנשאר נאמן לשאו קאהן (אנ'). אך לפני שקולקטור מוצא להורג קרוניקה מנסה למחוק את ריידן מההיסטוריה, היא אומנם מצליחה להשמיד את הגרסה האפלה של ריידן מההווה אבל הניסיון שלה יוצר שיבוש ברצף המרחב-זמן שגורם לכך שגרסאות העבר של ריידן ושל דמויות נוספות שהיו בעיצומו של טורניר המורטל קומבט השני שהתרחש במשחק האתחול מורטל קומבט (אנ'), שהוא משחק התשיעי בסדרת מורטל קומבט, משוגרות להווה. גרסאות העבר השתגרו לשני מקומות שונים: גרסאות העבר של ג'אקס, סוניה וג'וני קייג' מופיעות בבסיס הכוחות המיוחדים ובקולוסיאום של קוטאל מופיעה גרסת העבר של ריידן יחד עם גרסאות העבר של ליו קאנג, קיטאנה, ג'ייד וקונג לאו. בצד השני של הקולוסיאום מופיעים שאו קאהן, באראקה (אנ'), סקרלט (אנ'), ארון בלאק וקיינו (אנ'). כשהם מופיעים בקולוסיאום פורץ קרב בין תומכיו של קוטאל קאהן לתומכיו של שאו קאהן, שבסופו קוטאל קאהן מביס את שאו קאהן בדו-קרב ושער חול נפתח על ידי קרוניקה וממנו יוצאת ד'בורה ומחלצת מהקולוסיאום את שאו קאהן ונאמניו.

בשלב השלישי גרסאות העבר של ליו קאנג וקונג לאו יוצאות להגן על הג'ינסיי ובדרכם הם מגלים שכל נזירי השאולין מתים. הם נאלצים להילחם בסקורפיון הרע מן העבר וגרסה האל-מתית של ג'ייד ולאחר שהם מביסים אותם הם מגיעים אל הג'ינסיי, אך הכפילים האל-מתים שלהם הגיעו לשם לפניהם וכשהם פוגשים אותם הכפילים מספרים להם שריידן אחראי בעקיפין למותם. ליו קאנג וקונג לאו מהעבר מביסים את הכפילים שלהם ולאחר מכן מגיעים אל הג'ינסיי ונלחמים שם בטיטאן גראס, שנוצר על ידי קרוניקה. הם מגלים שאי אפשר להביס את גראס שכן כל פעם שהוא מת הוא קם לתחייה עוצמתי יותר ולאחר שקונג לאו עורף את ראשו הראש חוזר במהרה למקום. גראס מקפיא אותם עם כוחות הזמן שלו והולך עם הג'ינסיי.

בשלב הרביעי ריידן בממלכת הארץ מגלה שסקטור הושב על ידי קרוניקה והוא מפעיל שוב את מפעל הסייבר לין קווי. הם שולחים את סאב זירו והאנזו הסאשי לחבל במפעל הלין קווי. השניים מגיעם למפעל ונלחמים בסיירקס ובפרוסט שהפכה לסייבורגית לין קווי בעצמה. לאחר שסיירקס מובס הם מתחילים לתכנת אותו כך שחירותו תשוב אליו אך לפתע נוב סאיבוט מופיע ומתעמת איתם, לאחר שהם מביסים אותו סיירקס חופשי והזיכרון שלו חוזר אליו, סקטור מגיע ונלחם בהם אך מובס. סיירקס מכבה דרכו את המפעל ואת שאר הלין קווי ובכך מקריב גם את עצמו. אך קיינו מתקן את סקטור ואת הלין קווי שכבר נוצרו.

בשלב החמישי ג'ייד וקוטאל קאהן יוצאים למחנה המלחמה של שאו קאהן ושבט הטרקטנים, השבט של באראקה. לאחר שנפתח קרב ביניהם ובין הטרקטנים קוטאל קאהן וחייליו מנצחים וקוטאל מצווה להוציא את הטרקטנים להורג אך ג'ייד מתנגדת ונלחמת בו. לאחר שהיא מביסה אותו, שאו קאהן ובאראקה מגיעים ג'ייד, קוטאל וחייליו נלכדים על ידי שאו קאהן ומובלים לכיוון הקולוסיאום.

בשלב השישי סקטור, קיינו וחיילי הסייבר לין קווי תוקפים את הבסיס של הכוחות המיוחדים ולבסוף סוניה וג'וני מהעבר נחטפים על ידי קיינו.

בשלב השביעי קיטאנה מהעבר כורתת ברית עם שיבה, מלכת השוקאנים, שאם קיטאנה תצליח לשכנע את באראקה להצטרף אליהן, שיבה והשוקאנים יצטרפו אליהם למלחמה בשאו קאהן. קיטאנה, קונג לאו וליו קאנג הולכים אל מחנה המלחמה של שאו קאהן ומצליחים לשחרר את ג'ייד. קיטאנה מסכמת עם באראקה שאמנם קוטאל יישאר הקיסר אך הוא יהיה שותף אשר שווה לקיסר בעמדתו. באראקה מסכים וקיטאנה מובילה לצד באראקה, ליו קאנג, קונג לאו, ג'ייד ושיבה את השוקאנים והטרקטנים למתקפה על הקולוסיאום שבו שאו קאהן בדיוק עומד להוציא להורג את קוטאל. השוקאנים והטרקטנים מסתערים וג'ייד משחררת את קוטאל. במהלך הקרב שאו קאהן מטיל מום בגבו של קוטאל קאהן שכתוצאה ממנו קוטל הופך לנכה, אך קיטאנה מגיעה ומביסה את שאו קאהן. קוטאל מכריז על קיטאנה כקיטאנה קאהן, הקיסרית החדשה של ממלכת העולם החיצון.

בשלב השמיני ג'וני וסוניה לכודים במועדון הדרקון השחור וקיינו מהעבר וקיינו מההווה מכריחים אותם להילחם זה בזה. ג'וני אומר לסוניה להכות אותו באמת אחרת קיינו יהרוג את שניהם. למקום מגיעים קאסי קייג' והכוחות המיוחדים ומחלצים את סוניה וג'וני. גראס מגיע ונלחם בסוניה אך קאסי מפוצצת אותו והם בורחים לפניי שהוא מספיק להחלים. במהלך הקרב קיינו נורה בראש על ידי סוניה ונהרג.

בשלב התשיעי ג'אקס מההווה מגויס על ידי קרוניקה שמבטיחה לו שבעידן החדש שלה, בתו ג'קי לא תיאלץ להילחם ולסכן את חייה. בינתיים ג'אקס מהעבר וג'קי יצאו אל האי של שאנג טסונג כדי למצוא את הכתר של קרוניקה אשר רק איתו היא תוכל ליצור עידן חדש. באי הם נתקלים בקאבאל וג'ייד מההווה ובנוב סאיבוט. הם מביסים את לוחמיה של קרוניקה בזה אחר זה ומשיגים את הכתר. אך כשהם עומדים לעזוב את האי, סטריון, בתה של קרוניקה ואלה בכירה, מגיעה יחד עם ג'אקס מההווה. סטריון מאיימת על ג'אקס שאם הוא לא יתן לה את הכתר היא תהרוג את ג'קי, וג'אקס מעביר את הכתר לסטריון שנעלמת משם יחד עם ג'אקס מההווה.

בשלב העשירי האנזו הסאשי יוצא אל ממלכת העולם התחתון כדי לשכנע את קארון להביא לריידן את הצי שלו, שהוא הצי היחיד שיכול לעבור בים הדם ולהגיע למצודה של קרוניקה. אך כשהאנזו מגיע לבקתה של קארון הוא מוצא את ד'בורה שמענה את קארון ולכן הוא ונלחם בדבורה. אך לאחר שהאנזו מנצח, סקורפיון מהעבר מגיע לפני שהאנזו מספיק להרוג את דבורה. האנזו נלחם בעצמו מן העבר ומנצח. הוא מספר לסקורפיון שהוא בנה מחדש את השיראי ריו ונקם את מותם של בנו ואשתו בכך שהרג את קואן צ'י. אך לפתע ד'בורה דוקרת את האנזו עם להב מורעל ובורחת. האנזו הגוסס אומר לסקורפיון להביא את קארון והצי שלו לריידן ושהדבר שהופך את השיראי ריו החדשים ללוחמים הוא הלב שלהם ולא הדם שלהם. סקורפיון הולך לממלכת הארץ ומגלה שהשיראי ריו אכן הושבו אך ריידן לא סומך על סקורפיון ומענה אותו בעזרת הקמע של שינוק ובכך ריידן מתחיל להיות מושחת, ליו קאנג אומר לריידן שעליהם לשקול את זה שסקורפיון אומר את האמת אך ריידן לא מקשיב וליו קאנג מתחיל להילחם בו. באותו רגע ריידן רואה בראשו עשרות פעמים בכל מיני יקומים מקבילים בהם בסופו של דבר קרוניקה מביאה לזה שריידן וליו קאנג ילחמו זה בזה. ריידן מפסיק להילחם בליו קאנג ולפתע קרוניקה מופיעה שם. היא מסבירה לריידן שהיא הייתה בכל ציר זמן אחר ובכולם ריידן וליו קאנג נלחמים לבסוף. היא נעלמת וחוטפת את ליו קאנג.

בשלב ה-11 הצי של קארון מפליג ועליו נמצאים: הכוחות המיוחדים ואיתם קאסי קייג', ג'קי וג'אקס מהעבר, נזירי השאולין ואיתם קונג לאו, קיטאנה קאהן ובאראקה עם צבאות השוקאנים והטרקטנים ובנוסף סקורפיון, סאב זירו וריידן. הספינה של קרוניקה נתקלת בצי של קארון. פרוסט, ג'אקס מההווה והסייבר לין קווי נלחמים בצבאות של ריידן. ריידן מספר לג'אקס שקרוניקה היא אמו של שינוק ושבעידן החדש שלה הוא מתוכנן לשלוט בממלכת הארץ ולכן ג'אקס מצטרף לריידן. לאחר מכן ריידן מביס את גראס ומפיל אותו לים הדם שאין לו תחתית ולכן גראס יטבע לנצח. פרוסט נלחמת בריידן אך כאשר היא מובסת כל שאר הלין קווי מפסיקים לעבוד. בינתיים הכפיל האל מת של ליו קאנג שאב את הנשמה של ליו קאנג מהעבר ויצא להילחם בריידן בזמן שליו קאנג הטוב נשאר גוסס במצודה של קרוניקה. ריידן מביס את ליו קאנג ובין שהדרך היחידה להציל את ליו קאנג ולמנוע את הקרב ביניהם היא לוותר על כוחותיו ולהעביר אותם לליו קאנג. לכן ריידן מסיר את הקללה שקואן צ'י הטיל על ליו קאנג ומשתלב עם ליו קאנג הטוב. כעת כשליו קאנג הוא בן אלמוות ואל חוקי הזמן פועלים עליו כמו שפעלו על ריידן ולכן יש רק ליו קאנג אחד ובתוך ראשו יש את הזיכרונות של הגרסה האל-מתית של ליו קאנג בנוסף לאלו שלו כך שליו קאנג יודע כיצד לפלוש למצודה של קרוניקה.

בשלב ה-12 ליו קאנג אל האש יוצא להילחם בקרוניקה. קרוניקה שואבת את נשמתה של סטריון ומחזירה את הצבאות שבאו עם ליו קאנג אחורה בזמן, דבר זה משפיע על כולם מלבדו בגלל היותו בן אלמוות ואל. ליו קאנג נלחם בקרוניקה ומביס אותה. לאחר שקרוניקה מושמדת ריידן בן התמותה הופך ליועץ של ליו קאנג מכיוון שכעת ליו קאנג הוא לא רק אל הוא גם שומר הזמן החדש.

### Aftermath

לאחר שקרוניקה מושמדת ליו קאנג מתחיל לעצב את העידן החדש אך לפתע שער נפתח וממנו יוצאים פוג'ין, נייטוולף ושאנג טסונג. שאנג טסונג מזהיר את ליו קאנג מכיוון שאם ינסה לאתחל את ציר הזמן בלי הכתר של קרוניקה שהושמד במהלך הקרב בינה לבין ליו קאנג, צירי הזמן עלולים לקרוס. ליו קאנג וריידן לא סומכים על שאנג טסונג אך הם כן סומכים על פוג'ין ונייטוולף. לכן הם שולחים את השלושה להשיג את הכתר לפני שסטריון משיגה אותו.

בשלב 13 השלושה נלחמים עם קולקטור וגראס מגלה שהם חזרו לעבר ומדווח על כך לקרוניקה. בסוף השלב נייטוולף מביס את הכפילה האל-מתית של סינדל והשלושה מתכננים להשיבה לחיים על מנת שתהיה בת בריתם.

בשלב 14 השלושה הולכים למלכה שיבה שבעבר הייתה השומרת של סינדל. יחד הם הולכים עם שיבה לחדר הנשמות על מנת להשיב את סינדל לחיים. בחדר הנשמות ג'ייד ריפאה את קוטאל. קוטאל לא סומך על שאנג טסונג ונלחם בשיבה אך מובס. הם מתחילים להשיב את סינדל אך למקום מגיעה קיטאנה קאהן ונלחמת בשיבה. שיבה מעכבת את קיטאנה עד שסינדל מושבת לחיים חופשייה מכל כישוף. קיטאנה מתאחדת עם אימה וסינדל יוצאת יחד עם שאנג טסונג, נייטוולף ופוג'ין אל האי של שאנג טסונג.

בשלב 15 החבורה מגיעה לאי רגע לפניי ג'קי וג'אקס מהעבר. פוג'ין פוגש את ג'אקס מההווה ומשכנע אותו להצטרף לצד שלהם. בינתיים סינדל מביסה את סטריון וג'קי וגא'קס מהעבר מגיעים. ג'אקס מצטרף לכוחות המיוחדים שוב ואיתו הולך נייטוולף וסינדל הולכת אל ממלכת העולם החיצון לתמוך בביתה. פוג'ין אשר אוחז בכתר הלך יחד עם שאנג טסונג אל מקדש השיראי ריו בדיוק באותו רגע שסקורפיון מגיע לשם. ריידן מאמין ששאנג טסונג הטיל כישוף על אחיו פוג'ין ונלחם בשניים. אך אז קרוניקה מגיעה ומנסה לחטוף את ליו קאנג ולקחת את הכתר. אך היא כמעט נהרגת על ידי פוג'ין שמשתמש בכתר. לאחר שהיא בורחת פוג'ין מספר לריידן כיצד הם יביסו את קרוניקה.

בשלב 16 סינדל משחררת את שאו קאהן והורגת את שיבה. היא משקרת לשוקאנים שקיטאנה הרגה את שיבה וזוכה בנאמנות שלהם. לאחר שהיא מרפאת את שאו קאהן בחדר הנשמות גראס מגיע כי קרוניקה צריכה את שאו קאהן אך שאו קאהן זועם על כך שקרוניקה לא עזרה לו לאחר שקיטאנה הביסה אותו ומבטל את הברית. גראס נלחם נגדו ומפסיד, ושאו קאהן מוחץ את הגולגולת של גראס עם הפטיש שלו. לאחר מכן צבאות השוקאנים בהנהגת שאו קאהן בוגדים בכוחות המיוחדים והורגים אותם מלבד את קאסי, ג'וני מהעבר וסוניה מהעבר אשר אותם הם משעבדים. לאחר מכן הם מסתערים על החלק בצי בו קיטאנה קאהן, ליו קאנג, קונג לאו, ג'ייד, קוטאל והטרקטנים. מסתבר ששאו קאהן מעולם לא כישף את סינדל אלא שהיא רצחה את ג'ראד, אביה של קיטאנה בשביל להוכיח את אהבתה ונאמנותה לשאו קאהן. קונג לאו מובס ומושלך אל הים ושאו קאהן עורף את ראשו של קוטאל. קיטאנה וליו קאנג נשארים בחיים רק כדי ששאו קאהן יראה לטרקטנים כמה חלשים הם ושעליהם להיות נאמנים אליו.

בשלב 17 הצבאות של ריידן מסתערים על המצודה של קרוניקה וריידן נלחם בכפיל של ליו קאנג. אך באמצע הקרב העצם יוצאת מרגלו של ליו קאנג מכיוון ששאו קאהן מוחץ את רגלו של ליו קאנג מהעבר. ריידן מבין ששאו קאהן הביס את קיטאנה וליו קאנג. בינתיים שאנג טסונג מתחזה לריידן ומבקש מפוג'ין להשתמש בכתר. פוג'ין מאמין לתרמית ושאנג טסונג אשר לובש את הכתר מביס את ריידן, פוג'ין ונייטוולף ושואב את נשמותיהם. שאו קאהן וכוחותיו מגיעים וסינדל שאנג טסונג ושאו קאהן נכנסים למצודה של קרוניקה, אך לפתע שאנג טסונג בוגד בשאו קאהן וסינדל ושואב את הנשמות שלהם. קרוניקה נלחמת בשאנג טסונג ומובסת. הוא שואב את נשמתה אך לפתע ליו קאנג אל האש מופיע במצודה. מסתבר שהכול היה חלק מהתוכנית של ליו קאנג אל האש מלכתחילה, שכן הוא ידע שרק שאנג טסונג יכול להביס את קרוניקה. בהמשך נערך קרב בין אל האש ליו קאנג לשאנג טסונג והשחקן מקבל את האפשרות לבחור לשחק באחד מהם. כאשר הוא מצליח להביס את הדמות השנייה הסיפור עובר ממצב הקרב לאחת משתי סצנות הסיום של המשחק שבהן השחקן רואה מה קורה אם הדמות שבחר (שאנג טסונג או אל האש ליו קאנג) מנצחת בקרב ומהן ההשלכות של ניצחון זה על היקום הבדיוני של מורטל קומבט.

### דמויות

 ערך מורחב – **מורטל קומבט - דמויות**  

סגל הדמויות במשחק מכיל כ-37 דמויות שונות. מתוך הדמויות שקיימות במשחק 25 הן דמויות שמגיעות עם גרסת הבסיס (2 מתוכן נעולות וצריך לפתוח אותן) ו-12 דמויות הן דמויות DLC (אנ') (דמויות שצריך לרכוש בנפרד מהמשחק הבסיסי; 5 מתוכן הן דמויות "אורחות" שאינן שייכות לזיכיון מורטל קומבט).

| דמויות שמגיעות עם משחק הבסיס | Kombat Pack 1 | Aftermath | Kombat Pack 2 |
| --- | --- | --- | --- |
| 
* באראקה
* קאסי קייג'
* סטריון
* ד'בורה
* ארון בלאק
* פרוסט
* גראס
* ג'קי בריגס
* ג'ייד
* ג'אקס
* ג'וני קייג'
* קאבאל
* קיינו
* קיטאנה
* קולקטור
* קוטאל קאהן
* קונג לאו
* ליו קאנג
* נוב סאיבוט
* ריידן
* סקורפיון
* שאו קאהן
* סקרלט
* סוניה בלייד
* סאב זירו

 | * הג'וקר
* המחסל
* נייטוולף
* סינדל
* ספון
* שאנג טסונג
 | * פוג'ין
* רובוקופ
* שיבה
 | * מיילינה
* ריין
* ג'ון רמבו
 |

#### עיצוב הדמויות

במשחק זה בשונה מהקודמים לא ניתן לעצב כל דמות, לשנות לה את הביגוד ואת הציוד שלה.

על מנת לפתוח פריטים כאלו צריך לפתוח תיבות בקריפט או להשלים מגדלים.

בנוסף יש סקינים וציוד אותם ניתן להשיג רק מליגת הלחימה (kombat league), מצב משחק תחרותי שבו קיימות 9 ליגות שונות. הליגה מתקימת אחת לחודש ובה שחקנים מכל העולם מתחרים על מנת לקבל נקודות. כל ליגה דורשת מספר מסוים של נקודות אותן השחקן יכול להשיג על ידי ניצחון בסדרת משחקים נגד שחקן אחר. השחקן הראשון שמנצח בשני משחקים מנצח בסט ומקבל נקודות.

בגרסת ה-Ultimate של המשחק ניתן לבחור סקינים מהסרט הראשון לסוניה, ג'וני קייג', ריידן ושאנג טסונג. הם גם מדובבים על ידי השחקנים המקוריים מהסרט.

פיתוח
-----

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

ביקורת
------

| ציונים |
| --- |
| ציונים כללים |
| אתר | ציון |
| Metacritic | 82/100 (PS4)  86/100 (XONE)  82/100 (PC)  78/100 (NS) 87/100 (PS5) 88/100 (XBSX) |
| ציוני סקירה |
| אתר | ציון |
| Destructoid | 7/10 |
| Metro(אנ') | 8/10 |
| GameSpot | 9/10 |
| GamesRadar+ |  |
| Jeuxvideo.com | 18/20 |
| IGN | 9/10 |
| PC Gamer (ארצות הברית) | 85/100 |
| PC World |  |
| Push Square |  |

### פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2019 | טקס פרסי הג'ויסטיק המוזהב (אנ') | המשחק עם הסיפור הטוב ביותר | **מועמדות** |  |
| המשחק עם המולטיפלייר הטוב ביותר | **מועמדות** |
| The Game Awards 2019 (אנ') | משחק הלחימה הטוב ביותר | **מועמדות** |  |
|  Steam Awards 2019 (אנ') | המשחק הטוב ביותר בו אתה גרוע | **זכייה** |  |
| 2020 | טקס פרסי D.I.C.E. השנתיים ה-23 (אנ') | הישג יוצא מן הכלל בהלחנת מוזיקה מקורית | **מועמדות** |  |
| הישג יוצא מן הכלל בעיצוב שמע | **מועמדות** |
| משחק הלחימה של השנה | **זכייה** |
| פרסי SXSW Gaming (אנ') | האנימציה המצטיינת | **מועמדות** |  |
| מצטיין המולטיפלייר | **מועמדות** |
| מצטיין האפקטים המיוחדים | **מועמדות** |
| The Game Awards 2020 (אנ') | משחק הלחימה הטוב ביותר | **זכייה** |  |

קישורים חיצוניים
----------------

ויקישיתוף מדיה וקבצים בנושא **מורטל קומבט 11** בוויקישיתוף
* 

* אתר האינטרנט הרשמי של מורטל קומבט 11 (באנגלית)
* מורטל קומבט 11, ברשת החברתית אקס (טוויטר)

* "מורטל קומבט 11", במסד הנתונים הקולנועיים IMDb (באנגלית)
* מורטל קומבט 11, באתר PCGamingWiki (באנגלית)

הערות שוליים
------------

1. ↑  Entertainment Software Rating Board‏, Mortal Kombat 11 for Windows PC, PlayStation 4, Nintendo Switch, Xbox One Rating (באנגלית)
2. ↑  Entertainment Software Rating Board‏, Mortal Kombat 11 for Stadia Rating (באנגלית)
3. ↑  Entertainment Software Rating Board‏, Mortal Kombat 11 for PlayStation 5, Xbox Series Rating (באנגלית)
4. ↑  Entertainment Software Rating Board‏, Mortal Kombat 11 Aftermath for Windows PC, PlayStation 4, Stadia, Nintendo Switch, Xbox One Rating (באנגלית)
5. ↑  Pan European Game Information‏, Mortal Kombat 11 Rating (באנגלית)
6. ↑  Charlie Wacholz (באוקטובר 2020). "Mortal Kombat 11 Hits 8 Million Copies Sold". `{{cite web}}`:  (עזרה)
7. ↑  "Mortal Kombat 11 banned for its gore". 24 באפריל 2019. `{{cite web}}`:  (עזרה)
8. ↑  Donaldson, Alex (18 בינואר 2019). "Mortal Kombat 11 hands-on: smart, slick and gloriously sick spine-crushing brawling". *VG 247*. נבדק ב-18 בינואר 2019. `{{cite web}}`:  (עזרה)
9. ↑  Tach, Dave. "Mortal Kombat 11: First details on character roster, story, gameplay". *Polygon*. נבדק ב-2019-04-03.
10. ↑  "Mortal Kombat 11 Characters Roster: All Fighters Confirmed So Far". *GameSpot*. 18 בינואר 2019. `{{cite news}}`:  (עזרה)
11. ↑  "Mortal Kombat 11". *Mortal Kombat 11*.
12. ↑  "Mortal Kombat 11 for PlayStation 4 Reviews". *Metacritic*. CBS Interactive. נבדק ב-24 בדצמבר 2020. `{{cite web}}`:  (עזרה)
13. ↑  "Mortal Kombat 11 for Xbox One Reviews". *Metacritic*. CBS Interactive. נבדק ב-1 ביוני 2019. `{{cite web}}`:  (עזרה)
14. ↑  "Mortal Kombat 11 for PC Reviews". *Metacritic*. CBS Interactive. נבדק ב-1 ביוני 2019. `{{cite web}}`:  (עזרה)
15. ↑  "Mortal Kombat 11 for Switch Reviews". *Metacritic*. CBS Interactive. נבדק ב-1 ביוני 2019. `{{cite web}}`:  (עזרה)
16. ↑  "Mortal Kombat 11 Ultimate for PS5 Reviews". *Metacritic*. CBS Interactive. נבדק ב-24 בנובמבר 2020. `{{cite web}}`:  (עזרה)
17. ↑  "Mortal Kombat 11 Ultimate for Xbox Series X Reviews". *Metacritic*. CBS Interactive. נבדק ב-24 בדצמבר 2020. `{{cite web}}`:  (עזרה)
18. ↑  Moyse, Chris (23 באפריל 2019). "Review: Mortal Kombat 11". *Destructoid*. נבדק ב-24 באפריל 2019. `{{cite web}}`:  (עזרה)
19. ↑  GameCentral (23 באפריל 2019). "Game review: Mortal Kombat 11 is bloody terrific". *Metro*. נבדק ב-24 באפריל 2019. `{{cite web}}`:  (עזרה)
20. ↑  Tran, Edmond (22 באפריל 2019). "Mortal Kombat 11 Review In Progress". *GameSpot*. נבדק ב-22 באפריל 2019. `{{cite web}}`:  (עזרה)
21. ↑  Garst, Aron (22 באפריל 2019). "Mortal Kombat 11 review: "Newcomers and fans alike will have a lot to love."". *GamesRadar*. נבדק ב-22 באפריל 2019. `{{cite web}}`:  (עזרה)
22. ↑  Silent\_Jay (22 באפריל 2019). "Test de Mortal Kombat 11 sur PS4 par jeuxvideo.com". *Jeuxvideo.com*. נבדק ב-22 באפריל 2019. `{{cite web}}`:  (עזרה)
23. ↑  Saltzman, Mitchell (22 באפריל 2019). "Mortal Kombat 11 Review". *IGN*. נבדק ב-22 באפריל 2019. `{{cite web}}`:  (עזרה)
24. ↑  Elliott, Matt. "Mortal Kombat 11 Review". PC Gamer. נבדק ב-26 באפריל 2019. `{{cite web}}`:  (עזרה)
25. ↑  "Mortal Kombat 11 review: Great fighting, bad port, ugly monetization". PC World. נבדק ב-26 באפריל 2019. `{{cite web}}`:  (עזרה)
26. ↑  Coombes, Lloyd (22 באפריל 2019). "Mortal Kombat 11 Review (PS4)". *Push Square*. נבדק ב-22 באפריל 2019. `{{cite web}}`:  (עזרה)
27. ↑  Tailby, Stephen (20 בספטמבר 2019). "Days Gone Rides Off with Three Nominations in This Year's Golden Joystick Awards". *Push Square*. נבדק ב-23 בנובמבר 2019. `{{cite web}}`:  (עזרה)
28. ↑  Winslow, Jeremy (19 בנובמבר 2019). "The Game Awards 2019 Nominees Full List". *GameSpot*. נבדק ב-23 בנובמבר 2019. `{{cite web}}`:  (עזרה)
29. ↑  Watts, Steve (31 בדצמבר 2019). "Steam Awards 2019 Winners Announced". *Gamespot*. נבדק ב-31 בדצמבר 2019. `{{cite web}}`:  (עזרה)
30. ↑  Chalk, Andy (13 בינואר 2020). "Control and Death Stranding get 8 nominations each for the 2020 DICE Awards". *PC Gamer*. נבדק ב-17 בינואר 2020. `{{cite web}}`:  (עזרה)
31. ↑  Van Allen, Eric (14 בפברואר 2020). "Untitled Goose Game Wins Top Bill at the 2020 D.I.C.E. Awards". *USgamer*. נבדק ב-14 בפברואר 2020. `{{cite web}}`:  (עזרה)
32. ↑  Grayshadow (17 בפברואר 2020). "2020 SXSW Gaming Awards Nominees Revealed". *NoobFeed*. נבדק ב-18 בפברואר 2020. `{{cite web}}`:  (עזרה)
33. ↑  Stedman, Alex (2020-12-10). "The Game Awards 2020: Complete Winners List". *Variety* (באנגלית אמריקאית). נבדק ב-2020-12-15.